ananddey/assamese-wiki-corpus huggingface dataset:
কুকুৰা-ঠেঙীয়া গছ

কুকুৰা-ঠেঙীয়া গছ (বৈজ্ঞানিক নাম: Leea sambucina) এবিধ লেংলেঙীয়া বিধৰ জোপোহা গছ৷ উজনি অসমৰ চিৰসেউজীয়া বনভূমিবিলাকত এই গছ দেখিবলৈ পোৱা যায়৷

বিৱৰণ

কুকুৰা-ঠেঙীয়া গছৰ উচ্চতা ৩-৪ মিটাৰ মান হোৱা দেখা যায়৷ পাত ধাৰণ কৰা দীঘলীয়া ঠাৰিবোৰে কেতিয়াবা দুযোৰা আৰু কোনো  কোনো ক্ষেত্ৰত তিনিযোৰা শাখা-পত ধাৰণ কৰে৷

পাতৰ আকৃতি দীঘল চানেকীয়াকৈ আগৰফালে জোঙা হয়৷ কেতিয়াবা ওভতাকৈ নাল লগোৱা চামুচৰ আকৃতি ধাৰণ কৰে৷ আগডোখৰ দীঘলীয়া নেজৰ নিচিনা হয়৷ পাতবিলাক অলপ ডাঠ আৰু মিহি হয়৷ মূলসিৰ দুয়োকাষে ৭ যোৰাৰ পৰা ১২ যোৰা পৰ্য্যন্ত শাখাসিৰ বিকশিত হয়৷ অগ্ৰভাগত শাখাসিৰ বিলাক দুডলীয়াকৈ বিভক্ত হোৱা দেখা যায়৷

ফুলবোৰ বগা চানেকীয়াকৈ সেউজ-বুলীয়া হয়৷ পাতৰ মূল ঠাৰিডালে একাধিক শাখাঠাৰি বহন কৰা আৰু প্ৰত্যেকডাল শাখাঠাৰিৰ অগ্ৰভাগে থোপাৰ আকাৰে কেবাপাহ ফুল ধাৰণ কৰে৷ কম-বেছি পৰিমাণে ঘুৰণীয়া আকৃতিৰ মঙহাল ফলবোৰ সমান্যভাৱে চেপেটা হয়৷

ফলৰ সোৱাদ মিঠা৷

তথ্যউৎস

শ্ৰেণী:উদ্ভিদজগত
জেমছ জয়ছ

জেমছ অগাষ্টিন এলয়ছিয়াছ জয়ছ (জন্ম জেমছ অগাষ্টা জয়ছ; ২ ফেব্ৰুৱাৰী ১৮৮২ – ১৩ জানুৱাৰী ১৯৪১) আছিল এজন আইৰিছ ঔপন্যাসিক, কবি আৰু সাহিত্য সমালোচক। আধুনিকতাবাদী আভাংগাৰ্ড আন্দোলনত তেওঁ অৰিহণা যোগাইছিল আৰু বিংশ শতিকাৰ অন্যতম প্ৰভাৱশালী আৰু গুৰুত্বপূৰ্ণ লেখক হিচাপে গণ্য কৰা হয়। জয়ছৰ উপন্যাস ইউলিছিছ (১৯২২) হৈছে এক ল্যাণ্ডমাৰ্ক য'ত হোমাৰৰ অডিচিৰ খণ্ডসমূহ বিভিন্ন সাহিত্য শৈলীত, বিশেষকৈ চেতনাৰ ধাৰাত সমান্তৰালভাৱে ৰখা হৈছে। আন আন সুপৰিচিত ৰচনাসমূহ হ’ল ডাবলিনাৰ্ছ (১৯১৪) চুটিগল্প সংকলন আৰু এ প’ৰ্ট্ৰেইট অৱ দ্য আৰ্টিষ্ট এজ এ ইয়ং মেন (১৯১৬) আৰু ফিনেগান্স ৱেক (১৯৩৯) উপন্যাস। তেওঁৰ আন আন লেখাসমূহৰ ভিতৰত আছে তিনিখন কবিতা পুথি, এখন নাটক, চিঠি, মাজে মাজে সাংবাদিকতা।

আয়াৰলেণ্ডৰ ডাবলিনত মধ্যবিত্তীয় পৰিয়ালত জন্মগ্ৰহণ কৰা জয়ছে কাউণ্টি কিলডাৰৰ জেচুইট ক্লংগৱেছ উড কলেজত পঢ়িছিল, তাৰ পিছত চমুকৈ খ্ৰীষ্টান ব্ৰাদাৰ্ছৰ দ্বাৰা পৰিচালিত অ'কনেল স্কুলত পঢ়িছিল। পিতৃৰ অভাৱনীয় আৰ্থিক অৱস্থাই জাপি দিয়া বিশৃংখল পাৰিবাৰিক জীৱনৰ মাজতো তেওঁ জেচুইট বেলভেডেৰ কলেজত পাৰদৰ্শিতা দেখুৱাই ১৯০২ চনত ইউনিভাৰ্চিটি কলেজ ডাবলিনৰ পৰা স্নাতক ডিগ্ৰী লাভ কৰে। ১৯০৪ চনত তেওঁৰ ভৱিষ্যত পত্নী নোৰা বাৰ্নাকলক লগ পায় আৰু তেওঁলোক মূল ইউৰোপলৈ গুচি যায়। তেওঁ পোলাত (বৰ্তমান ক্ৰ'ৱেচিয়াত) কিছু সময়ৰ বাবে কাম কৰে আৰু তাৰ পিছত অষ্ট্ৰিয়া-হাংগেৰীৰ ট্ৰাইষ্টলৈ গুচি যায়, ইংৰাজী প্ৰশিক্ষক হিচাপে কাম কৰে। ৰোমত আঠ মাহৰ বাবে চিঠিপত্ৰ কেৰাণী হিচাপে কাম কৰাৰ বাহিৰে আৰু তিনিবাৰ ডাবলিন ভ্ৰমণ কৰাৰ বাহিৰেও জয়ছে ১৯১৫ চনলৈকে তাতেই বাস কৰে। প্ৰথম বিশ্বযুদ্ধৰ বেছিভাগ সময়তে জয়ছে ছুইজাৰলেণ্ডৰ জুৰিখত বাস কৰিছিল আৰু ইউলিছিছৰ কাম কৰিছিল। যুদ্ধৰ পিছত তেওঁ কিছু সময়ৰ বাবে ট্ৰাইষ্টলৈ উভতি যায় আৰু ১৯২০ চনত পেৰিছলৈ গুচি যায়, যিটো ১৯৪০ চনলৈকে তেওঁৰ প্ৰধান বাসস্থান আছিল।

১৯২২ চনত পেৰিছত ইউলিছিছ প্ৰথম প্ৰকাশ পাইছিল যদিও ইয়াৰ অশ্লীলতা বুলি ধৰাৰ বাবে যুক্তৰাজ্য আৰু আমেৰিকাত ইয়াৰ প্ৰকাশ নিষিদ্ধ কৰা হৈছিল। দুয়োখন দেশলৈ কপি চোৰাংচোৱাকৈ অনা হৈছিল আৰু ১৯৩০ চনৰ মাজভাগলৈকে পাইৰেটেড সংস্কৰণ ছপা কৰা হৈছিল, যেতিয়া প্ৰকাশ বৈধ হৈ পৰিছিল। ইউলিছে সঘনাই শ্ৰেষ্ঠ গ্ৰন্থৰ তালিকাত উচ্চ স্থান লাভ কৰে আৰু জয়ছৰ কাম বিশ্লেষণ কৰা শৈক্ষিক সাহিত্য বিস্তৃত আৰু চলি আছে। বহু লেখক, চলচ্চিত্ৰ নিৰ্মাতা আৰু অন্যান্য শিল্পী তেওঁৰ শৈলীগত উদ্ভাৱনৰ দ্বাৰা প্ৰভাৱিত হৈছে, যেনে তেওঁৰ বিতংভাৱে নিখুঁত মনোযোগ, অভ্যন্তৰীণ একক কথনৰ ব্যৱহাৰ, শব্দৰ খেলা, আৰু পৰম্পৰাগত কাহিনী আৰু চৰিত্ৰ বিকাশৰ আমূল পৰিৱৰ্তন।

যদিও তেওঁৰ প্ৰাপ্তবয়স্ক জীৱনৰ বেছিভাগ সময় বিদেশত কটায়, তেওঁৰ কাল্পনিক বিশ্বব্ৰহ্মাণ্ডখন ডাবলিনক কেন্দ্ৰ কৰি গঢ় লৈ উঠিছে আৰু ইয়াত তেওঁৰ সময়ৰ পৰিয়ালৰ সদস্য, শত্ৰু আৰু বন্ধু-বান্ধৱীৰ সৈতে ঘনিষ্ঠভাৱে মিল থকা চৰিত্ৰসমূহৰ সংখ্যা বেছি। ইউলিছিছ চহৰৰ ৰাজপথ আৰু আলিবাটত স্থাপন কৰা হৈছে। জয়ছে কয়, "নিজৰ বাবে মই সদায় ডাবলিনৰ বিষয়ে লিখোঁ, কাৰণ যদি মই ডাবলিনৰ হৃদয়লৈ যাব পাৰো তেন্তে মই পৃথিৱীৰ সকলো চহৰৰ হৃদয়লৈ যাব পাৰো। বিশেষভাৱে ইউনিভাৰ্চেলটো সন্নিবিষ্ট কৰা হৈছে।"

১৯২৩ চনত জয়ছে তেওঁৰ পৰৱৰ্তী ডাঙৰ কাম ফিনেগান্স ৱেক আৰম্ভ কৰে। ১৯৩৯ চনত প্ৰকাশ পাইছিল। এই বছৰবোৰৰ মাজত তেওঁ বহু ভ্ৰমণ কৰিছিল। ১৯৩১ চনত লণ্ডনত অনুষ্ঠিত হোৱা এক অসামৰিক অনুষ্ঠানত তেওঁ আৰু নোৰাৰ বিবাহ হয়। দ্বিতীয় বিশ্বযুদ্ধৰ সময়ত যেতিয়া জাৰ্মানীয়ে ফ্ৰান্স দখল কৰিছিল, তেতিয়া ১৯৪০ চনত জয়ছে পুনৰ জুৰিখলৈ গুচি যায়। ১৯৪১ চনত ৫৮ বছৰ বয়সত ছিদ্ৰযুক্ত আলচাৰৰ অস্ত্ৰোপচাৰৰ পিছত তাতেই তেওঁৰ মৃত্যু হয়।

তথ্যসূত্ৰ

শ্ৰেণী:আয়াৰলেণ্ডৰ ব্যক্তি
শ্ৰেণী:ঔপন্যাসিক
শ্ৰেণী:কবি
বৰ্মণ ৰাজবংশ

ক্ৰমিক নং ৰজা ৰাজত্বকাল
১ পুষ্যবৰ্মা ৩৫০–৩৭৪
২ সমুদ্ৰবৰ্মা ৩৭৪–৩৯৮
৩ বলবৰ্মা ৩৯৮–৪২২
৪ কল্যাণ বৰ্মা ৪২২–৪৪৬
৫ গণপতি বৰ্মা ৪৪৬–৪৭০
৬ মহেন্দ্ৰ বৰ্মা ৪৭০–৪৯৪
৭ নাৰায়ণ বৰ্মা ৪৯৪–৫১৮
৮ ভূতি বৰ্মা ৫১৮–৫৪২
৯ চন্দ্ৰমুখ বৰ্মা ৫৪২–৫৬৬
১০ স্থিত বৰ্মা ৫৬৬–৫৯০
১১ সুস্থিত বৰ্মা ৫৯০–৫৯৫
১২ সুপ্ৰতিস্থিত বৰ্মা ৫৯৫–৬০০
১৩ কুমাৰ ভাস্কৰ বৰ্মা ৬০০–৬৫০
১৪ অৱন্তী বৰ্মা ৬৫০–৬৫৫

বৰ্মণ বংশ খ্ৰীষ্টীয় চতুৰ্থ শতিকাৰ মাজভাগত পুষ্যবৰ্মা নামৰ ৰজা এজনে কামৰূপত প্ৰতিষ্ঠা কৰে। এই বংশই ৩৫০ খ্ৰীষ্টাব্দৰ পৰা ৬৫০ খ্ৰীষ্টাব্দলৈ কামৰূপত ৰাজত্ব কৰিছিল। এই বংশ সেই সময়ৰ গুপ্ত বংশৰ সমসাময়িক আছিল।

বংশ

তেওঁলোকক কেতিয়াবা নৰক বংশৰ বুলি কোৱা হয়। কাৰণ, তেওঁলোকৰ বংশৰ তথ্যসমূহ নৰকাসুৰ, ভগদত্ত আৰু বজ্ৰদত্তৰ লগত সাদৃশ্য দেখা যায়।

ৰজাসকল

পুষ্যবৰ্মা মগধৰ বিখ্যাত ৰজা সমুদ্ৰগুপ্তৰ সমসাময়িক আছিল। | ৬৫০ - ৬৫৫ | অজ্ঞাত | অজ্ঞাত
}

বৰ্মণ বংশৰ পতন

বৰ্মণ বংশৰ পতন হোৱাৰ পাছত সপ্তম শতিকাৰ মাজভাগত শালস্তম্ভ নামৰ ৰজা এজনে শালস্তম্ভ বংশ প্ৰতিষ্ঠা কৰে।

গ্ৰন্থ

তথ্য সংগ্ৰহ

শ্ৰেণী:অসমৰ ইতিহাস
শ্ৰেণী:পুৰণি আৰু মধ্যযুগীয় অসম‎
শ্ৰেণী:অসমৰ ৰাজবংশসমূহ
শ্ৰেণী:বৰ্মণ ৰাজবংশ
ৰিচাৰ্ড ফাইনমেন

ৰিচাৰ্ড ফিলিপছ ফাইনমেন (১১ মে’, ১৯১৮ – ১৫ ফেব্ৰুৱাৰী, ১৯৮৮) এগৰাকী সুবিখ্যাত আৰু প্ৰতিভাধৰ আমেৰিকান তাত্ত্বিক পদাৰ্থবিজ্ঞানী আছিল। পদাৰ্থ বিজ্ঞানৰ সমাজত তেওঁ কোৱাণ্টাম বলবিদ্যাৰ path integral formulation, অতিমাত্ৰা শীতল তৰল হিলিয়ামৰ superfluidity ৰ সম্পৰ্কিত অধ্যয়নৰ বাবে জনাজাত। কণা পদাৰ্থবিজ্ঞানত parton model ৰ সংযোজন তেওঁৰ আন এক কৃতিত্ব। কোৱাণ্টাম গতিবিদ্যুত নামৰ পদাৰ্থ বিজ্ঞানৰ শাখাটোৰ বাটকটীয়া আৰু সম্প্ৰসাৰক হিচাপে বিখ্যাত ফাইনমেনলৈ এইক্ষেত্ৰত আগবঢ়োৱা অসামান্য অৱদানৰ বাবে জুলিয়ান ছিৱিংগাৰ আৰু ছান-ইতিৰো তোমাংগাৰ সৈতে একেলগে ১৯৬৫ চনৰ ন’বেল বঁটা আগবঢ়োৱা হয়।

উদ্ধৃতিসমূহ

প্ৰথম নীতিটো হৈছে- আপুনি নিজকে কেতিয়াও মূৰ্খ নসজাব। পিছে কথাটো হ'ল, আপোনাকেই মূৰ্খ সজাবলৈ আটাইতকৈ সহজ।
প্ৰকৃতিৰ কল্পনাশক্তি মানুহৰ কল্পনাতকৈ বহুগুণে বেছি।
মই একো নাজানো, কিন্তু এইটো কথা জানো যে যদি আপুনি বিষয় এটাৰ যথেষ্ট গভীৰতালৈ যায়, তেন্তে সকলো বস্তুৱেই আকৰ্ষণীয় হৈ পৰে।
তুমি সেই চৰাইটোৰ নাম পৃথিৱীৰ সকলো ভাষাতে জানিব পাৰা, কিন্তু তাৰ পিছতো তুমি চৰাইটোৰ বিষয়ে একো নাজানিবা। তুমি কেৱল বিভিন্ন অঞ্চলৰ মানুহৰ বিষয়ে, আৰু তেওঁলোকে চৰাইটোক কি বুলি কয়, সেইটোহে জানিবা। মই বৰ কম বয়সতে কোনো বস্তু এটাৰ নাম জনা আৰু বস্তুটোৰ বিষয়ে জনাৰ মাজৰ পাৰ্থক্য বুজি উঠিছিলোঁ।
যদি আপেল এটাৰ আকাৰ পৃথিৱীৰ সমান ডাঙৰ কৰা হয়, তেন্তে আপেলটোত থকা পৰমাণুবোৰৰ আকাৰ প্ৰায় আচল আপেলটোৰ সমান হ'ব।

উৎস

লগতে চাওক

ষ্টিফেন হকিং
সত্যেন্দ্ৰনাথ বসু

বাহ্যিক সংযোগ

Category:আমেৰিকা যুক্তৰাষ্ট্ৰৰ ব্যক্তি
Category:তাত্ত্বিক পদাৰ্থ বিজ্ঞানী
Category:পদাৰ্থ বিজ্ঞানৰ ন'বেল বঁটা বিজয়ী
Category:মৃত ব্যক্তি
কীৰ্তি পাণ্ডিয়ান

কীৰ্তি পাণ্ডিয়ান (ইংৰাজী: Keerthi Pandian; জন্ম: ১৮ ফেব্ৰুৱাৰী ১৯৯২) এগৰাকী ভাৰতীয় অভিনেত্ৰী যিয়ে মূলতঃ তামিল চলচ্চিত্ৰত কাম কৰে। এগৰাকী নৃত্যশিল্পী আৰু থিয়েটাৰ অভিনেত্ৰী হিচাপে চুটি কেৰিয়াৰৰ পিছত ২০১৯ চনত থুম্বাৰ জৰিয়তে তেওঁ চলচ্চিত্ৰ জগতত আত্মপ্ৰকাশ কৰে। ইয়াৰ পিছত গোকুলৰ পৰিচালনাত নিৰ্মিত চাৰ্ভাইভেল থ্ৰিলাৰ ছবি অন্বিৰ্কিনিয়ালত কৰা অভিনয়ৰ বাবে তেওঁ সমালোচকৰ প্ৰশংসা লাভ কৰে। তেওঁ অভিনেতা তথা ৰাজনীতিবিদ অৰুণ পাণ্ডিয়ানৰ কন্যা আৰু অভিনেত্ৰী ৰম্যা পাণ্ডিয়ানৰ খুৰাকৰ জীয়েক।

প্ৰাৰম্ভিক জীৱন

১৮ ফেব্ৰুৱাৰী ১৯৯২ তাৰিখে তামিলনাডুৰ চেন্নাইত অভিনেতা তথা ৰাজনীতিবিদ অৰুণ পাণ্ডিয়ান আৰু তেওঁৰ পত্নী বিজয়া পাণ্ডিয়ানৰ কোলাত কীৰ্তি পাণ্ডিয়ানৰ জন্ম হৈছিল। কবিতা পাণ্ডিয়ান আৰু কিৰণা পাণ্ডিয়ান নামৰ তেওঁৰ দুগৰাকী জ্যেষ্ঠ ভগ্নী আছে, আৰু তেওঁৰ ভগ্নী ৰম্যা পাণ্ডিয়ানও এগৰাকী অভিনেত্ৰী। কীৰ্তিয়ে চেন্নাইৰ চেটিনাদ বিদ্যাশ্ৰমত স্কুলীয়া শিক্ষা গ্ৰহণ কৰিছিল আৰু তাৰপৰাই স্নাতক ডিগ্ৰীও লাভ কৰিছিল। ছালৰ ৰং আৰু ওজন কম হোৱাৰ বাবে বৈষম্যৰ বলি হোৱা বাবে পাণ্ডিয়ানে আৰম্ভণিতে চলচ্চিত্ৰ পৰিচালকসকলৰপৰা বিশেষ অফাৰ পোৱা নাছিল। চৰিত্ৰ গুৰুত্বপূৰ্ণ নহ’লে তেওঁ বহুতো প্ৰস্তাৱ প্ৰত্যাখ্যান কৰিছিল; অডিশ্যনৰ সময়ত তেওঁ নিজক কেৱল প্ৰথম নামেৰেহে পৰিচয় দিছিল যাতে অৰুণ পাণ্ডিয়ানৰ কন্যা হোৱাৰ বাবে কোনো স্বজনপ্ৰীতিৰ প্ৰশ্ন নাহে।

পৰিচালক হৰিশ ৰামে তেওঁক থুম্বা (২০১৯) ছবিত মুখ্য চৰিত্ৰত অভিনয়ৰ বাবে আমন্ত্ৰণ জনাইছিল; তেওঁ সন্মতি দিছিল আৰু তামিল চলচ্চিত্ৰত এগৰাকী অভিনেত্ৰী হিচাপে আত্মপ্ৰকাশ কৰিছিল। পাণ্ডিয়ানে পিছলৈ মালায়ালম ছবি হেলেন (২০১৯) ৰ ৰিমেক অন্বিৰ্কিনিয়াল (২০২১) ত পিতৃৰ সৈতে মুখ্য চৰিত্ৰত অভিনয় কৰে।

ব্যক্তিগত জীৱন

অন্বিৰ্কিনিয়াল ছবিত পাণ্ডিয়ানৰ ভতিজী দ্ৰিয়াই তেওঁৰ চৰিত্ৰটোৰ সৰু কালৰ ৰূপটো ৰূপায়ণ কৰিছিল। ২০২০ চনৰ আৰম্ভণিতে ভাৰতত প্ৰথম ক'ভিড-১৯ তলাবন্ধৰ সময়ছোৱাত পাণ্ডিয়ানে তেওঁৰ আবদ্ধ সম্পত্তিৰ ভিতৰতে খেতি-বাতি কৰা আৰু শস্যৰ উৎপাদন বৃদ্ধিৰ বাবে সহায় কৰাৰ প্ৰতি আগ্ৰহী হৈ পৰিছিল। তেওঁ জুই খোৱা কৌশলটোও জানে।

২০২৩ চনৰ ১৩ ছেপ্টেম্বৰত তিৰুনেলভেলীত কীৰ্তি পাণ্ডিয়ানে অভিনেতা অশোক চেলভানৰ সৈতে বিবাহপাশত আবদ্ধ হয়। তেওঁলোকে ব্লু ষ্টাৰ নামৰ ছবিত একেলগে অভিনয় কৰিছিল।

তথ্যসূত্ৰ

বাহ্যিক সংযোগ

Official site

শ্ৰেণী:ভাৰতীয় চলচ্চিত্ৰ অভিনেত্ৰী
শ্ৰেণী:তামিল চলচ্চিত্ৰৰ অভিনেত্ৰী
ববী এলয়চিয়াছ

ববী এলয়চিয়াছ (জন্ম: ২২ জুন ১৯৭৪) কেৰালাৰ এগৰাকী ভাৰতীয় এথলীট, যিয়ে ওখ জাঁপ (high jump) প্ৰতিযোগিতাত অংশগ্ৰহণ কৰে। বৰ্তমান তেওঁ কেৰালাৰ তিৰুৱনন্তপুৰমত বাস কৰে। ১৯৯৫ চনৰ পৰা ২০১২ চনলৈকে তেওঁ ১.৯১ মিটাৰ উচ্চ জম্পৰ সৈতে ভাৰতীয় আৰু দক্ষিণ এছিয়াৰ অভিলেখ গঢ়িছিল। ববীয়ে ২০০৪ চনৰ এথেন্স অলিম্পিকত অংশগ্ৰহণ কৰিছিল, ২০০২ চনৰ বুছান এছিয়ান গেমছত ৰূপৰ পদক লাভ কৰিছিল আৰু জাকাৰ্টা এছিয়ান চেম্পিয়নশ্বিপত স্বৰ্ণ পদক জয় কৰিছিল।

ব্যক্তিগত জীৱন

ববীৰ জন্ম হৈছিল ভাৰতৰ কেৰালাৰ কান্নুৰৰ চেম্পেৰীত। তেওঁ কেইবাবাৰো বিশ্ব ভ্ৰমণ কৰিছে আৰু ২০০৯ চনলৈকে যুক্তৰাজ্যৰ শ্ৰুচবেৰীত বাস কৰিছিল। ২০১৩ চনলৈকে তেওঁ তিৰুৱনন্তপুৰমত কেৰালা ৰাজ্যিক ক্ৰীড়া পৰিষদৰ সহকাৰী সম্পাদক (কাৰিকৰী) হিচাপেও কাম কৰিছিল। তেওঁ 'মৰুনাদান টিভি' নামৰ এটা অনলাইন চেনেলৰ প্ৰতিষ্ঠাপক তথা মুখ্য সংবাদ পাঠক ছাজন স্কাৰিয়াৰ সৈতে বিবাহপাশত আবদ্ধ হয়। তেওঁলোকৰ তিনি সন্তান— ষ্টিফেন হোম স্কাৰিয়া, গংগোত্ৰী স্কাৰিয়া আৰু ঋত্বিক স্কাৰিয়া। তেওঁ কালিকট বিশ্ববিদ্যালয়ৰ প্ৰাক্তন ছাত্ৰী।

কৰ্মজীৱন

ববীয়ে ২০০৪ চনত চেন্নাইত অনুষ্ঠিত অলিম্পিক যোগ্যতা অৰ্জনকাৰী প্ৰতিযোগিতাত মহিলাৰ উচ্চ জম্পত ১.৯১ মিটাৰৰ ৰাষ্ট্ৰীয় অভিলেখ গঢ়িছিল। ২০১১ চনত মহাৰাজ ষ্টেডিয়ামত দিয়া এটা সাক্ষাৎকাৰত তেওঁ কৈছিল, "মই অলিম্পিকৰ বাবে যোগ্যতা অৰ্জন কৰিবলৈ খুবেই বিচাৰিছিলোঁ আৰু চেন্নাইৰ সেই জম্পটোত মই মোৰ সকলো শক্তি প্ৰয়োগ কৰি ১.৯১ মিটাৰ অতিক্ৰম কৰিছিলোঁ।" ২০১২ চনত লণ্ডন অলিম্পিকৰ বাবে চাহানা কুমাৰীয়ে ১.৯২ মিটাৰ অতিক্ৰম নকৰা পৰ্যন্ত তেওঁৰ এই ৰাষ্ট্ৰীয় অভিলেখ অপৰাজিত হৈ আছিল। আন্তৰ্জাতিক বিজয়ৰ উপৰিও ববীয়ে ২০০৩ চনত চেন্নাইত অনুষ্ঠিত নেশ্যনেল ডমেষ্টিক চাৰ্কিট মিটৰ মহিলা উচ্চ জম্প প্ৰতিযোগিতাতো জয়ী হৈছিল।

ভাৰতক প্ৰতিনিধিত্ব কৰি

২০০০
এছিয়ান এথলেটিক্স চেম্পিয়নশ্বিপ
জাকাৰ্টা, ইণ্ডোনেছিয়া

১ম
১.৮৩ মিটাৰ

২০০২
কমনৱেলথ গেমছ

মানচেষ্টাৰ, যুক্তৰাজ্য
৪ৰ্থ
১.৮৭ মিটাৰ

এছিয়ান এথলেটিক্স চেম্পিয়নশ্বিপ
কলম্বো, শ্ৰীলংকা

২য়
১.৮৪ মিটাৰ

এছিয়ান গেমছ
বুছান, দক্ষিণ কোৰিয়া

২য়
১.৮৮ মিটাৰ

২০০৩
এছিয়ান এথলেটিক্স চেম্পিয়নশ্বিপ

মানিলা, ফিলিপাইন
৪ৰ্থ
১.৮০ মিটাৰ

আফ্ৰো-এছিয়ান গেমছ
হায়দৰাবাদ, ভাৰত

২য়
১.৮৮ মিটাৰ

২০০৪
এছিয়ান ইনড’ৰ এথলেটিক্স চেম্পিয়নশ্বিপ

তেহৰাণ, ইৰাণ
২য়
১.৮১ মিটাৰ

অলিম্পিক গেমছ
এথেন্স, গ্ৰীচ

২৮তম
১.৮৫ মিটাৰ

ববীয়ে নিজৰ ৰাজ্যৰ ক্ৰীড়া উন্নয়নৰ বাবে কেৰালা চৰকাৰৰ সৈতে কাম কৰিছে। কেৰালা ৰাজ্যিক ক্ৰীড়া পৰিষদৰ সহকাৰী সম্পাদক (কাৰিকৰী) হিচাপে কৰ্মৰত অৱস্থাত ববীয়ে ২০১১ চনত তিৰুৱনন্তপুৰমত 'স্পৰ্টছ কাউন্সিল হাই জম্প কাৰ্নিভাল' আয়োজন কৰিছিল।

তথ্যসূত্ৰ

শ্ৰেণী:কেৰালাৰ ব্যক্তি
শ্ৰেণী:ভাৰতৰ ক্ৰীড়াবিদ
শ্ৰেণী:মহিলা খেলুৱৈ
শ্ৰেণী:ভাৰতৰ এথলীট
চন্দ্ৰনাথ ৰাধিকাকান্ত সোঁৱৰণী পুথিভঁৰাল

চন্দ্ৰনাথ ৰাধিকাকান্ত সোঁৱৰণী পুথিভঁৰাল হৈছে ঐতিহ্যমণ্ডিত বাণ ৰঙ্গমঞ্চৰ পুথিভঁৰাল। চন্দ্ৰনাথ ৰাধিকাকান্ত সোঁৱৰণী পুথিভঁৰাল স্থাপন কৰা হয় ২০০৩ চনত। এই পুথিভঁৰালৰ লক্ষ্য আৰু উদ্দেশ্য হৈছে নাটক, নাট্য ইতিহাস, নাট্য ইতিহাস বিজড়িত গ্ৰন্থ, ফটো বা আন কোনো তথ্য সমল আদিৰ বিজ্ঞান সন্মতভাৱে সংৰক্ষণৰ ব্যৱস্থা আৰু ইয়াৰ প্ৰচাৰ আৰু প্ৰসাৰ। সেই উদ্দেশ্যে বাণ থিয়েটাৰ পুথিভঁৰালত নাট্য কলা বিষয়ক বিভিন্ন গ্ৰন্থ, নাটকৰ পাণ্ডুলিপি আদি সংৰক্ষণ কৰা হৈছে। তদুপৰি পুথিভঁৰালৰ প্ৰচেষ্টাত বিশ্ব গ্ৰন্থ দিৱস আদিৰ দৰে বিশেষ দিনত গ্ৰন্থ অনুৰাগী, বিদ্যাৰ্থী, গৱেষক আৰু সাধাৰণ পাঠকৰ উপস্থিতি আৰু সহযোগত বিভিন্ন গুৰুত্বপূৰ্ণ বিষয়ত স্মাৰক বক্তৃতানুষ্ঠান আদি নিয়মীয়াকৈ আয়োজিত হৈ আহিছে।

ইতিহাস

১৯০৬ চনত তেজপুৰত গঢ় লৈ উঠে অসমৰ প্ৰথম আধুনিক ৰংগমঞ্চ বাণ থিয়েটাৰ। তাহানিৰে পৰাই বাণ থিয়েটাৰত অভিনীত হৈ আহিছে কালজয়ী নাটক, সৃষ্টি হৈছে অনেক নাট্যকাৰ, অভিনেতা, শিল্পী - কলাকুশলী। এই বাণ থিয়েটাৰ মঞ্চত ১৯২৪ চনত জ্যোতিপ্ৰসাদ আগৰৱালাই শোণিতকুঁৱৰী নাটকৰ জৰিয়তে আলোড়ন সৃষ্টি কৰিছিল। সেই সময়ৰ প্ৰচলিত নাট্য ৰীতি , সংগীত আৰু অভিনয়ৰ ধাৰাৰ পৰা আঁতৰি নাট্যাভিনয়ৰ জৰিয়তে যি এক নতুন গতিশীলতা আনিছিল সেই প্ৰয়াসে নাট্য ক্ষেত্ৰত এক নব্য আন্দোলনৰ সূচনা কৰিছিল। বাণ থিয়েটাৰতেই জ্যোতিপ্ৰসাদ আগৰৱালাৰ প্ৰচেষ্টাত পোণ প্ৰথম বাৰৰ বাবে অসমীয়া গীত মাতৰ সম্পৰীক্ষা চলিছিল। ১৯২৪ চনত জ্যোতিপ্ৰসাদ আগৰৱালাই এটি অৰ্কেষ্ট্ৰা পাৰ্টি গঠন কৰি বাণ থিয়েটাৰত পৰিৱেশন কৰিছিল। কিন্তু অতি পৰিতাপৰ কথা যে উপযুক্ত সংৰক্ষণৰ অভাৱত বাণ থিয়েটাৰ আৰু অসমীয়া নাট্য ইতিহাসৰ বহু মূল্যৱান তথ্য হেৰাই যায়। সেয়েহে ২০০৩ চনত স্থাপিত বাণ থিয়েটাৰৰ চন্দ্ৰনাথ ৰাধিকাকান্ত সোঁৱৰণী পুথিভঁৰালৰ তৎপৰতাত পৰৱৰ্তী সময়ত হেৰাই যাবলৈ ধৰা সম্পদসমূহ সংৰক্ষণৰ প্ৰচেষ্টা গ্ৰহণ কৰা হয়। সেই অনুসৰি, নাটক, নাট্য ইতিহাস, নাটক বিষয়ক গ্ৰন্থ, পাণ্ডুলিপি, মঞ্চাভিনয়ৰ ফটো, নাট্য শিল্পীৰ ফটো আদিৰ বিজ্ঞান সন্মত সংৰক্ষণ কৰাৰ ব্যৱস্থা কৰা হয়।

আধুনিক সা-সুবিধা

বাণ থিয়েটাৰৰ চন্দ্ৰনাথ ৰাধিকাকান্ত সোঁৱৰণী পুথিভঁৰালত শেহতীয়াকৈ উপলব্ধ হৈছে অত্যাধুনিক কম্পিউটাৰ আৰু স্কেনাৰ।

তথ্য সংগ্ৰহ

শ্ৰেণী:পুথিভঁৰাল
জিল আব্ৰামছন

জিল এলেন আব্ৰামছন (; জন্ম: ১৯ মাৰ্চ, ১৯৫৪) এগৰাকী আমেৰিকান লেখিকা, সাংবাদিক আৰু শিক্ষাবিদ। দ্য নিউয়ৰ্ক টাইমছৰ প্ৰাক্তন কাৰ্যবাহী সম্পাদিকা হিচাপে তেওঁ বেছিকৈ পৰিচিত; ২০১১ চনৰ ছেপ্টেম্বৰৰ পৰা ২০১৪ চনৰ মে' মাহলৈকে এই পদত অধিষ্ঠিত আছিল আব্ৰামছনে। কাকতখনৰ ১৬০ বছৰীয়া ইতিহাসৰ প্ৰথমগৰাকী মহিলা কাৰ্যবাহী সম্পাদিকা। ১৯৯৭ চনত আব্ৰামছনে দ্য নিউয়ৰ্ক টাইমছত যোগদান কৰে, কাৰ্যবাহী সম্পাদক হোৱাৰ পূৰ্বে ৱাশ্বিংটন ব্যুৰোৰ মুৰব্বী আৰু পৰিচালন সম্পাদক হিচাপে কাৰ্যনিৰ্বাহ কৰে। ইয়াৰ পূৰ্বে তেওঁ দ্য ৱাল ষ্ট্ৰীট জাৰ্নেলৰ তদন্তকাৰী সাংবাদিক আৰু উপ ব্যুৰো মুৰব্বী হিচাপে কাম কৰিছিল।

২০১৬ চনৰ মাৰ্চ মাহত তেওঁক গাৰ্ডিয়ান ইউ এছৰ ৰাজনৈতিক স্তম্ভলেখক হিচাপে নিযুক্তি দিয়া হয়। ২০১৯ চনত তেওঁৰ গ্ৰন্থ মাৰ্চেণ্টছ অৱ ট্ৰুথত লেখা-চোৰ কৰা অংশ আৰু অসংখ্য বাস্তৱিক ভুল থকা বুলি ধৰা পৰাৰ পিছত তেওঁৰ ব্যাপক সমালোচনা লাভ কৰে যদিও ড'নাল্ড ট্ৰাম্পে আব্ৰামছনৰ কিতাপখনৰ সত্যতাৰ বাবে প্ৰশংসা কৰিছিল।

২০১২ চনত ফৰ্বছৰ আটাইতকৈ শক্তিশালী মহিলাৰ তালিকাত তেওঁ পাঁচ নম্বৰ স্থান লাভ কৰে। ইয়াৰ উপৰিও বৈদেশিক নীতিৰ দ্বাৰা তেওঁক বিশ্বৰ ৫০০ শক্তিশালী ব্যক্তিৰ ভিতৰত অন্যতম হিচাপে নিৰ্বাচিত কৰা হয়।

প্ৰাথমিক জীৱন আৰু শিক্ষা

আব্ৰামছনৰ নিউয়ৰ্ক চহৰৰ ইহুদী পৰিয়ালত জন্ম হৈছিল। ১৯৭৬ চনত তেওঁ এথিকেল কালচাৰ ফিল্ডষ্টন স্কুলৰ পৰা হাইস্কুলীয়া ডিপ্লমা আৰু হাৰ্ভাৰ্ড বিশ্ববিদ্যালয়ৰ ৰেডক্লিফ কলেজৰ পৰা ইতিহাস আৰু সাহিত্যত বি এ ডিগ্ৰী লাভ কৰে।

কৰ্মজীৱন

হাৰ্ভাৰ্ডৰ স্নাতক ডিগ্ৰী লাভ কৰাৰ সময়ত তেওঁ দ্য হাৰ্ভাৰ্ড ইণ্ডিপেণ্ডেণ্টৰ কলা সম্পাদিকা আছিল আৰু ১৯৭৩ চনৰ পৰা ১৯৭৬ চনলৈকে টাইম আলোচনীত কাম কৰিছিল। ১৯৮৬ চনত ৱাশ্বিংটন ডি চিৰ লিগেল টাইমছৰ মুখ্য সম্পাদিকা হিচাপে নিযুক্তি লাভ কৰি দুবছৰ ধৰি কাৰ্যনিৰ্বাহ কৰে। ১৯৮৮ চনৰ পৰা ১৯৯৭ চনলৈকে তেওঁ দ্য ৱাল ষ্ট্ৰীট জাৰ্নেলৰ ৱাশ্বিংটন ব্যুৰোৰ জ্যেষ্ঠ সাংবাদিক হিচাপে কাম কৰিছিল আৰু শেষত ডেপুটি ব্যুৰো মুৰব্বীলৈ উন্নীত হৈছিল। ১৯৯৭ চনত তেওঁ দ্য নিউয়ৰ্ক টাইমছত যোগদান কৰে আৰু ২০০০ চনৰ ডিচেম্বৰ মাহত ইয়াৰ ৱাশ্বিংটন ব্যুৰোৰ মুৰব্বী হয়।
ৰেইনছৰ উত্তৰাধিকাৰী বিল কেলাৰে আব্ৰামছনক বাতৰি পৰিচালন সম্পাদকৰ পদত (সহ-পৰিচালন সম্পাদক জন এম গেডেছৰ সৈতে) নিযুক্তি দিয়ে।

তথ্য সংগ্ৰহ

শ্ৰেণী:নাৰী
শ্ৰেণী:লেখিকা
শ্ৰেণী:সাংবাদিক
শ্ৰেণী:শিক্ষাবিদ
হান্না

আন্না ভ্লাদিমিৰোভনা ইভানোভা (ইংৰাজী: Anna Vladimirovna Ivanova; জন্ম: ২৩ জানুৱাৰী ১৯৯১) পেছাদাৰীভাৱে হান্না (ৰাছিয়ান: Ханна) নামেৰে পৰিচিত এগৰাকী ৰাছিয়ান গায়িকা আৰু মডেল।

জীৱনী

আন্না ইভানোভাৰ জন্ম ১৯৯১ চনৰ ২৩ জানুৱাৰীত চেবোকচাৰীত হৈছিল। সৰুৰেপৰাই তেওঁ এগৰাকী গায়িকা হোৱাৰ সপোন দেখিছিল। তেওঁ সংগীত বিদ্যালয়ৰপৰা পিয়ানো শিক্ষা সমাপ্ত কৰে। ২০১৩ চনত তেওঁ চেইণ্ট পিটাৰ্ছবাৰ্গ ষ্টেট ইউনিভাৰ্ছিটি অফ ইকনমিক্সৰপৰা 'পৰ্যটন আৰু হোটেল উদ্যোগৰ অৰ্থনীতি আৰু ব্যৱস্থাপনা' বিষয়ত বিশেষজ্ঞতাৰে অধ্যয়ন সম্পূৰ্ণ কৰে।

তেওঁ কেইবাখনো সৌন্দৰ্য প্ৰতিযোগিতাত বিজয়ী হৈছিল, যাৰ ভিতৰত আছে ‘মিছ চুভাশিয়া – ২০০৯’, ‘মিছ ভলগা – ২০০৯’, ‘মিছ এপোলন – ২০০৯’, ‘মিছ ভিভা ভলগা-ডন – ২০১০’, ‘মিছ ভলগা ইণ্টাৰনেশ্যনেল – ২০১০’, আৰু ‘মিছ কেমেৰ ইণ্টাৰনেশ্যনেল – ২০১০’। তেওঁ ‘মিছ ৰাছিয়া ২০১০’ৰ এগৰাকী ফাইনেলিষ্ট আছিল। তেওঁলোকৰ প্ৰথম সাক্ষাৎ হৈছিল ‘মিছ কেমেৰ ইণ্টাৰনেশ্যনেল – ২০১০’ প্ৰতিযোগিতাত, য’ত হান্নাই প্ৰথম স্থান লাভ কৰিছিল আৰু পাভেল সেই প্ৰতিযোগিতাৰ সৈতে জড়িত আছিল। পাভেলেই হান্নাক এগৰাকী গায়িকা হিচাপে আগবঢ়াই নিয়াত সহায় কৰিছিল। ৩ ছেপ্টেম্বৰত গায়িকা গৰাকীয়ে মিয়ামিত এটি কন্যা সন্তান জন্ম দিয়ে, যাৰ নাম এড্ৰিয়ানা ৰখা হয়। ২০২৩ চনৰ ৯ ফেব্ৰুৱাৰীত তেওঁ তেওঁৰ দ্বিতীয়টো সন্তানক আদৰণি জনায়।

তথ্যসূত্ৰ

শ্ৰেণী:গায়িকা
শ্ৰেণী:মডেল
শ্ৰীজনা ৰেগ্মী

শ্ৰীজনা ৰেগ্মী (श्रीजना रेग्मी) (জন্ম: ২৮ ডিচেম্বৰ ১৯৯২) এগৰাকী নেপালী গায়িকা-গীতিকাৰ, মডেল, আৰু অভিনেত্ৰী।
তেওঁ মিছ নেপাল ২০১৬ প্ৰতিযোগিতাত শীৰ্ষ পাঁচজন ফাইনেলিস্টৰ অন্যতম আছিল আৰু মিছ গ্ৰেণ্ড ইণ্টাৰনেচনেল ২০১৪-ত নেপালক প্ৰতিনিধিত্ব কৰিছিল।

শ্ৰীজনাই কাঠমাণ্ডু কলেজ অফ মেনেজমেণ্টৰ পৰা ব্যৱসায় শিক্ষাত স্নাতক ডিগ্ৰী লাভ কৰিছিল।

কৰ্মজীৱন

শ্ৰীজনাই ২০ বছৰ বয়সত মডেলিং আৰম্ভ কৰিছিল, যেতিয়া তেওঁ প্ৰথমবাৰৰ বাবে "The Joy Papaya Glam Hunt" প্ৰতিযোগিতাত অংশগ্ৰহণ কৰিছিল আৰু মুখ্য খিতাপ জয় কৰিছিল। তাৰ পিছত তেওঁ নেপালৰ হৈ মিছ গ্ৰেণ্ড ইণ্টাৰনেচনেল ২০১৪-ত সুখোথাই, থাইলেণ্ডত প্ৰতিযোগিতা কৰিছিল।

শ্ৰীজনাই নেপাল ফেশ্বন উইকত ২০১৪-২০১৬ লৈকে ৰেম্পত খোজ দিছিল আৰু "Wave", "Nari", "Navyata", "TNM Magazine", "Movers & Shakers Nepal" আদি নেপালী ফেশ্বন আলোচনীত উপস্থিত হৈছিল।

সংগীত

অক্টোবৰ ২০২৩ লৈকে তেওঁৰ প্ৰথম সংগীত এলবাম "Dreams Under A Rhododendron Tree"ৰ তিনিটা গীত মুক্তি দিয়া হৈছে। তেওঁ ইউটিউব আৰু স্পটিফাইযোগে সংগীত মুক্তি দিয়ে।

বাহ্যিক সংযোগ

ৰাষ্ট্ৰীয় মিছ নেপাল ৱেবচাইট
"Dreams Under A Rhododendron Tree" এলবাম

তথ্যসূত্ৰ

"Asmi Shrestha won Miss Nepal 2016" Lagatar.com. Retrieved 8 April 2016.

শ্ৰেণী:জীৱিত ব্যক্তি
শ্ৰেণী:নেপালৰ ব্যক্তি
শ্ৰেণী:নেপালী চলচ্চিত্ৰৰ অভিনেত্ৰী
শ্ৰেণী:নেপালী অভিনেত্ৰী
ডেল কাৰ্নেগী

ডেল কাৰ্নেগী (, ২৪ নৱেম্বৰ, ১৮৮৮ – ১ নৱেম্বৰ, ১৯৫৫) আমেৰিকা যুক্তৰাষ্ট্ৰৰ এগৰাকী লেখক আৰু প্ৰবক্তা আছিল। তেওঁ আত্ম-উন্নয়ন, বিক্ৰয়গুণ, কৰ্পোৰেট প্ৰশিক্ষণ, ৰাজহুৱা কথন আৰু আন্তঃ-ব্যক্তিগত দক্ষতা আদি বিষয়ক পাঠ্যক্ৰমসমূহৰ বিকাশ ঘটাইছিল। মিছৌৰীৰ জন্ম গ্ৰহণ কৰা কাৰ্নেগীয়ে সাম্প্ৰতিক কালতো জনপ্ৰিয় হাও টু ৱিন ফ্ৰেণ্ডছ এণ্ড ইনফ্লুৱেঞ্চ পিপল (১৯৩৬) শীৰ্ষক গ্ৰন্থৰ ৰচনা কৰিছিল। হাও টু ষ্টপ ভেৰিং এণ্ড ষ্টাৰ্ট লিভিং (১৯৪৮), লিংকন দ্য আননওন (১৯৩২) আদি তেওঁৰ আন কেইখনমান গ্ৰন্থ। আনৰ প্ৰতি নিজৰ আচৰণ সলনি কৰি তেওঁলোকৰ আচৰণ সলনি কৰা যে সম্ভৱ সেই কথা আছিল তেওঁৰ গ্ৰন্থসমূহৰ এক মূল উপজীৱ্য।

জন্ম আৰু বংশ পৰিচয়

২৪ নৱেম্বৰ, ১৮৮৮ চনত তেখেতৰ জন্ম হয়। পিতৃৰ নাম জেমছ কাৰ্নেগী আৰু মাতৃৰ নাম আমাণ্ডা এলিজাবেথ হাৰ বিচ্চন (১৮৫৮-১৯৩৯)।

শিক্ষা

তেখেতে ১৯০৬ চনত হাইস্কুলীয়া শিক্ষা শেষ কৰে। স্নাতক ডিগ্ৰী লাভ কৰে warrensburgৰ state teacher collegeৰ পৰা ১৯০৮ চনত।

চাকৰি জীৱন

কাৰ্নেগীয়ে প্ৰথম চাকৰি হিচাপে খেতিয়কসকলক পঢ়াইছিল আৰু তাৰ পাছতে তেওঁ আমেৰিকাৰ Armour and company (meat packing industry)ত কাম কৰিছিল।

সাহিত্যৰাজি

১৯১৫: আৰ্ট অৱ পাব্লিক স্পীকিং,জোচেফ বাৰ্গ এচেনৱেইনৰ সৈতে।
১৯২০: Public Speaking:the standard course of the United Y.M.C.A Schools
১৯২৬: ৰাজহুৱা ভাষী: ব্যৱসায়ী সকলৰ বাবে এক ব্যৱহাৰিক পাঠ্যক্ৰম। পৰৱৰ্তী সংস্কৰণ আৰু আপডেটসমূহে কিতাপখনৰ নাম কেইবাবাৰো সলনি কৰে: ৰাজহুৱা ভাষী আৰু প্ৰভাৱিত কৰা পুৰুষৰ ব্যৱসায় (১৯৩৭ সংশোধিত), ৰাজহুৱা ভাষী (১৯৫৬) আৰু সফলতাৰ বাবে ৰাজহুৱা ভাৱে কোৱা কেনেকৈ আত্মবিশ্বাস বিকাশ কৰিব আৰু মানুহক প্ৰভাৱিত কৰিব পাৰি।
১৯৩২: Lincoln the Unknown
১৯৩৪: লিটল নোওন ফেক্টছ এবাউট ৱেল নোওন পিপল
১৯৩৬: হাও টু ৱিন ফ্ৰেণ্ডছ এণ্ড ইনফ্লুৱেঞ্চ পিপল
১৯৩৭: ফাইভ মিনিটছ বায়োগ্ৰাফীজ
১৯৪৪: Dale Carnegie's Biographical round-up
১৯৪৮: How to stop worrying and start Living
১৯৫৬: Public Speaking: a Practical Course for Business Men. Later editions and updates changed the name of the book several times: Public Speaking and Influencing Men in Business (1937 revised), How to Develop Self-Confidence and Influence People by Public Speaking (1956) আৰু Public Speaking for Success (2005).
১৯৫৯: Carnegie's Scrapbook:a Treasury of the Wisdom of Ages, ডৰথী কাৰ্নেগীৰ দ্বাৰা সম্পাদিত ডেল কাৰ্নেগীৰ লিখনিৰ এটা বাছনি।
১৯৬২: The Quick and easy way to effective Speaking

তথ্যসূত্ৰ

অধিক জানিবলৈ

"Carnegie", as opposed to Andrew Carnegie, whose name is supposed to stress the second-syllable. Random House Webster's Unabridged Dictionary.
"Books by Dale Carnegie (Author of How to Win Friends and Influence People)". www.goodreads.com. Retrieved March 24, 2021.
"Dale Carnegie, American author and lecturer". Encyclopedia Britannica. Retrieved August 19, 2019.

শ্ৰেণী:আমেৰিকান লেখক
কড়াইগুড়ি

কড়াইগুড়ি এখন গাঁও আছিল৷ গাঁওখনত এডাল প্ৰকাণ্ড ডাঙৰ আৰু ওখ কৰাই গছ আছিল বাবে গাঁওখনৰ নাম কড়াইগুড়ি৷ বৰ্তমান গাঁওখন শালীধানৰ খেতি পথাৰ৷ কড়াইগুড়ি গাঁৱৰ বাসিন্দাসকলে সময়ত উঠা দি আহি আহি কিছোঁৰীডোবা আৰু কালাঝাৰ গাঁও পাতে৷ সেই কড়াইগুড়ি ঠাইত কেৱল “আই ঠাকুৰাণী” গোঁসানীৰ থানটোহে বিদ্যমান৷

অৱস্থান

ভাৰতৰ অসম ৰাজ্যৰ গোৱালপাৰা জিলাৰ ঘোঁৰাপোটা ৰাজহ গাঁৱত অৱস্থিত৷ কাকৰপাৰা,কিছোঁৰীডোবা, টিলাপাৰা, কালাঝাৰ, চৰকপাৰা, আমগুৰীপাৰা আৰু ঘোঁৰাপোটা এই চুবুৰী কেইখনৰ শালীধানৰ খেতি পথাৰৰ মাজত এই কড়াইগুড়ি গাঁওখনৰ অৱস্থান আছিল৷

বৈশিষ্ট্য

কিছোঁৰীডোবা গাঁৱত মুথুৰা ৰাভা নামৰ এজন মহাজন আছিল৷ মুথুৰা ৰাভাৰ পিতৃ ভেল্কা ৰাভা এজন মৌজাদাৰ/পাটগিৰি আছিল৷ ভেল্কা ৰাভাৰ ঘৰ কড়াইগুড়িত আছিল৷ সেই দিনত মৌজাৰ প্ৰজাসকলে পাতগিৰি/মৌজাদাৰৰ ঘৰত উপস্থিত হৈ ৰাজঘৰীয়া কৰ খাজনা আদি জমা দিব লাগিছিল৷ ৰাজঘৰীয়া বিষয়াসকলে পাটগিৰিৰ ঘৰত আহি কৰ খাজনা আদি আদায় কৰি নিছিল৷ তেতিয়া বিজনীৰ ৰাজ দায়িত্বত আছিল “ৰজা কুমুদ নাৰায়ণ”৷ তাৰ পিছত “ৰাণী অভয়েশ্বৰী”৷ ঘোঁৰাপোটা মৌজাৰ প্ৰজা বৰ্গই ৰাণীক কৰ খজনা দিছিল আৰু ৰাণীয়ে বৃটিছ গভমেণ্টক দিছিল৷

কালাঝাৰ কাকৰপাৰা কামচেনা

বৰ্ত্তমানৰ “কালাঝাৰ-কাকৰপাৰা” গাঁও তথা পূৰ্ব্বৰ“কৰাইগাঁও, বাখাৰাপাৰা আৰু কাকৰপাৰা” গাঁৱক লৈ এই “কালাঝাৰ-কাকৰপাৰা” কামচেনা সমিটি গঠন কৰা হৈছিল৷ প্ৰথমে সমিতিখনৰ নাম “কৰাইগাঁও” কামচেনা নামেৰে গঠিত হয়৷ তাৰ পিছত কালাঝাৰ কামচেনা নাম লৈ পৰিৱৰ্তন কৰা হয়৷ ইয়াকে আকৌ সংশোধন কৰি “কালাঝাৰ-কাকৰপাৰা” কামচেনা নামেৰে পুনৰ নামকৰণ কৰা হয়৷

১নং চৰকপাৰা কিছোঁৰীডোবা কামচেনাৰ ইতিবৃত্ত

১৩৪৫ চনত চুবুৰীয়া গাঁওখনক লৈ “চৰকপাৰা কামচেনা” নামৰে এটা ৰাভাজাতি আৰু সামাজিক সমাজ ব্যৱস্থা জন্ম হ’ল৷ গাঁও তিনিখনৰ নাম হ’ল- চৰকপাৰা, কালাঝাৰ আৰু কিছোঁৰীডোবা৷ কিছু দশক অতিক্ৰম কৰাৰ পিছত দেশ তথা সমাজ পৰিৱৰ্ত্তনৰ লগে লগে এসময়ত “১নংচৰকপাৰা কিছোঁৰীডোবা” কামচেনা নামাকৰণ কৰা হ’ল৷

কৰাইগুড়ি কামচেনা

২৬/১/১৩৬৬ বাং (১/৫/১৯৫৯ ইং) তাৰিখত বোনগাঁও প্ৰাইমাৰী স্কুলত বহা ডিৰ্ম্মাজামাদ ৰাভা সন্মিলনৰ সাধাৰণ সভাৰ ২নং প্ৰস্তাৱ মতে- কৰাইগুড়ি কামচেনাৰ তালিকাত এই কেইখন চুবুৰিৰ নাম উল্লেখ থকা দেখা যায়৷ চুবুৰীকেইখন হ’ল-
কৰাইগুড়ি
কালাঝাৰ
কাকোৰ পাৰা
বাখাৰাপাৰা
চৰকপাৰা কামচেনাত থকা চুবুৰী সমূহ হ’ল-
চৰকপাৰা
কিচৰিডোবা
কড়াইগুড়ি আৰু বাখাৰাপাৰা গাঁও দুখন ইং১৯৫৯ চন লৈকে মানুহৰ আবাস ভূমি হৈ আছিল৷

তথ্য উৎস

শ্ৰেণী:অসমৰ গাঁও
আলী মেচ

আলী মেচ ১৩শ শতিকাৰ অবিভক্ত বংগৰ উত্তৰ অঞ্চলৰ মেচ জনগোষ্ঠীৰ অন্তৰ্গত এজন জনজাতীয় প্ৰধান আছিল। তেওঁ তিব্বত অভিযানৰ সময়ত বখতিয়াৰ খিলজীক সহায় কৰিছিল আৰু তেওঁৰ প্ৰভাৱতেই ইছলাম ধৰ্ম গ্ৰহণ কৰিছিল বুলি কোৱা হয়।

জীৱনী

আলি মেচক বৰ্তমানৰ উত্তৰ-বংগৰ প্ৰথম মুছলমান ধৰ্মত ধৰ্মান্তৰিত জনজাতীয় লোক বুলি গণ্য কৰা হয়।

তথ্য সংগ্ৰহ

শ্ৰেণী:অসমৰ ব্যক্তি
আমাজন

আমাজনে তলৰ প্ৰবন্ধসমূহ বুজাব পাৰে:
আমাজান নদী: পৃথিৱীৰ দ্বিতীয় দীৰ্ঘতম নদী
আমাজ’ন ডট কম, বহুজাতিক ই-বাণিজ্য প্ৰতিষ্ঠান
পট্টডাকাল স্মাৰকসমূহ

পট্টডাকাল স্মাৰকসমূহ ১৯৮৭ চনত ইউনেস্কো বিশ্ব ঐতিহ্য তালিকাৰ অন্তৰ্ভুক্ত হয়
। ইয়াত নটা গুৰুত্বপূৰ্ণ হিন্দু মন্দিৰ আৰু এটা জৈন মঠ বিদ্যমান। ইয়াৰ মাজত বিৰুপক্ষ মন্দিৰটো ৭৪০ খ্ৰীষ্টাব্দত ৰাণী লোকমহাদেবীয়ে স্বামীৰ দক্ষিণ ভাৰত বিজয় উপলক্ষে নিৰ্মাণ কৰিছিল। ই এটি অনবদ্য স্থাপত্য নিদৰ্শন। এই মন্দিৰৰ উপৰিও ইয়াত আইহোল, বাদামি, পট্টডাকাল আৰু ষষ্ঠ শতাব্দীৰ চালুক্য ৰাজবংশৰ নিৰ্মিত একাধিক মন্দিৰ বিদ্যমান। সপ্তম শতাব্দীত পল্লবসকলে বাদামী অধিকাৰ কৰি কিছুকালৰ বাবে ইয়াত চালুক্য ৰাজ্যৰ ৰাজধানী পাতিছিল। এই মন্দিৰসমূহ হ'ল উত্তৰ আৰু দক্ষিণ ভাৰতীয় স্থাপত্যৰীতিৰ এক অনবদ্য মিশ্ৰণ। পট্টডাকাল এটি হিন্দু তীৰ্থস্থল। ইয়াত আঠটি শিৱ মন্দিৰ আৰু এটি শৈব মঠ বিদ্যমান। প্ৰাংগনৰ মাজত পাপনাথ মন্দিৰ আৰু এটি জৈন মন্দিৰ অবস্থিত।

তথ্য সংগ্ৰহ

বাহ্যিক সংযোগ

Article on Chalukaya Temples and Caves
Pattadakal World Heritage Site
Pattadakal Photo gallery
360 degree photos of pattadakal monuments
Articles and Travelers' experiences: Romance on the Rocks… Hampi, Badami, Pattadakal, Aihole.

শ্ৰেণী:ভাৰতৰ বিশ্ব ঐতিহ্য ক্ষেত্ৰ
শ্ৰেণী:ভাৰতৰ পৰ্যটনস্থলী
শ্ৰেণী:ভাৰতৰ ধৰ্মীয় স্থান‎